ناتپاکی
 ناتپاکی مستریں سوب بے زانتی اِنت دومی سوب یک دومیءَ نہ سگگ ءُ اوپار نہ کنگ اِنت سیمی ھرچ کس گوش اِیت کہ من زانت کاراں ءُ منی گپ مَنّگ بہ بیت چارمی زبان زانتی ءُ زبان دوستی یک بلاھیں بزانتے داراِیت کہ ما سرپد نئیں پنچمی ھر یکے وتی پجارءَ دیمءَ آرگ لوٹ اِیت بلے نام ءُ پجار چہ کردار ءُ زانت ءَ کئیت .
 ھرچ کس ءُ ھرچ ادبی گل یا ادبی دیوان لوٹ اِیت یا راجکاری مردم لوٹ اِیت زبانءِ ھزمتءَ بہ کنیں آ پیسرءَ
وتی اوپارءَ مزن بہ کن اَنت دومی وتی کردءَ دیمء بیار اَنت َ ھما زانت ءُ زانشءِ کرد وت ٹّک ءَ نشان بنت ءُ نوکیں وھدءُ بانداتءَ زانت ئے بکش اَنت
 بلے ھنوگیں وھدءَ ھنچیں وھدے آتکگ کہ کس کسءَ اوپار نہ کنت نہ ادبی رھبندانی سرءَ اوشت اَنت ءُ نہ مستری ءُ کستری ءِ تپاوتءَ زان اَنت.
 اگاں کسےلوٹ اِیت کہ وتی دیوانءُ مراگاہ ءُ ادبی گلاں دیمءَ بہ بَراَنت گڑا ادبی ءُ چاگردی آجوی ءُ نوکیں باندات ءُ نوکیں پدریچ ءُ وتی مال ءُ مڈی ءُ وتی زبان ءُ راجی جیڑھانی سرءَ گپ ءُ تران بہ کن اَنت . کارمستر ءُ کمک کار مستر وت بے جُستءادبی چاگردی َ یک سرھالے اِیر بہ کن اَنت. ھما سرھالانی سرءَ گپ ءُ تران ءُ پٹ ءُ پول بہ بیت ءُ ھر کسی ازت کنگ بہ بیت ءُ واھگ بس بلوچ راج ءُ بلوچی زبانءِ دیمروی بہ بیت.بلوچ راجءِ جیڑھانی سرءَ گپ بہ بیت نا کہ.زاتی ِ کردارکشی بہ بیت بلکہ ھماجیڑہ ءُ نبشتہ ءُ ھیال ءُ واھگانی سرءَ نگد کنگ بہ بیت.نبشتکاری رھبند بلوچی گالواراں گوں بلوچی آباں نبشتہ,کنگ بہ بیت …!!!!
 مرچاں دودے پرآتکگ کہ پہ وتی مزن کنگ ءِ ھاترءَ ُ مزن شانیں ادیب ءُ زانتکاراں باپُشتءَ ھراب گوشگ ءَ چَک ءُ پد ھم نہ بنت بلے زانگ لوٹ اِیت کہ پجار ءُ نام درآرگ یک زانت ئے لوٹ اِیت یک کردے لوٹ اِیت ءُ مستریں گپ اِش اِنت یک ایمانداری ئے لوٹ اِیت
 اگاں کسی لوٹ اِیت کہ زبانءِ ھزمتءَ بہ کنت تپاکی ئے بیاراِیت وتی اوپار ءَمزن بہ کنت زانتءَ شاھیگاں بہ کنت انسان دوستی ءُ زبان دوستی ءُ نیکراھ ءُ دینداری ءَ وتی باتنءِ تھءَ جاہ بدنت بس بلوچے بہ بیت تپاکی وت کئیت
 الی جمازامرانی